Notum sit omnibus, tam præsentibus quam futuri ævi hominibus, quod ego Adaleida, uxor Petri de Chucy, audiens viros diligi ab uxoribus debere et teneri, dono Deo et beato Petro ac Marciniacensi monasterio, ubi me ipsam mitto, pro anima viri mei viam universæ carnis ingressi et pro animæ meæ remedio, laudantibus filiis meis Galterio et Guillelmo, et fratribus meis Artaldo de Buxolio et Hugone, priore de Paredo, mansum de Marciliaco et servos et burdalarias tres apud Varennis, quas tenent Durannus Boirel et Hebradus de Paret, atque Constantinus de Varennis. Hoc donum feci, facio et confirmo, coram testibus: Guillelmus archipresbiter e[t] Bernardus de Perres.